**VISPĀRĪGĀ VIENOŠANĀS**

**par ēdināšanas pakalpojumu sniegšanu pasākumos**

Daugavpilī, 2016.gada 18.aprīlī

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punkta pamata,

**Daugavpils pilsētas domes Kultūras pārvalde,** reģ.Nr.90001206849, juridiskā adrese: Krišjāņa Valdemāra iela 13, Daugavpils, tās vadītājas **Eleonoras Kleščinskas** personā, kura rīkojas saskaņā ar Nolikumu,

**Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, Rīgas iela 22A, Daugavpils, tās vadītājas **Regīnas Osmanes** personā, kura rīkojas uz Nolikuma pamata (turpmāk – PASŪTĪTĀJI**)**, no vienas puses, un

**SIA “MEŽVIDI”**, reģ.Nr.41503006612, juridiskā adrese: "Mežvidi", Tabores pag., Daugavpils nov., tās valdes priekšsēdētājas **Nadeždas Seļickas** personā, kas rīkojas uz Statūtu pamata,

**SIA “DAUGAVPILS BOKSERU KLUBS”**, reģ.Nr. 41503015140, juridiskā adrese: Stacijas iela 111C, Daugavpils, valdes locekles **Marinas Lukjanovas** personā, kura rīkojas uz Statūtu pamata,

**SIA “Vest D”**, reģ.Nr.41503051122, juridiskā adrese: [Lielā iela 21-4, Kalupe, Kalupes pag., Daugavpils nov.](https://www.lursoft.lv/adrese/liela-iela-21-4-kalupe-kalupes-pagasts-daugavpils-novads-lv-5450), valdes locekles **Skaidrītes Melnes** personā, kura rīkojas uz Statūtu pamata, (turpmāk – IZPILDĪTĀJI **)**,no otras puses, (visi kopā arī Līdzēji),

pamatojoties uz Izpildītāju iepirkumam „Ēdināšanas pakalpojumu sniegšana Daugavpils pilsētas pašvaldības rīkotajos pasākumos” (iepirkuma identifikācijas numurs DPD 2016/52) (turpmāk – iepirkums) iesniegto piedāvājumu,

ņemot vērā iepirkuma komisijas 2016.gada 11.aprīļa lēmumu (prot.Nr.4), Publisko iepirkumu likuma 1. panta 15. punktu un 65. pantu, noslēdz Vispārīgo vienošanos (turpmāk – Vienošanās) par turpmāk minēto:

**I. Vienošanās priekšmets**

1. Vienošanās priekšmets ir ēdināšanas pakalpojumu sniegšana **Daugavpils pilsētas domes**, **Kultūras pārvaldes un Latviešu kultūras centra** rīkotos pasākumos.
2. Parakstot Vienošanos Izpildītāji Vienošanās noteiktajā kārtībā iegūst tiesības slēgt atsevišķus ēdināšanas pakalpojumu līgumus par ēdināšanas pakalpojumu sniegšanu konkrētā Pasūtītāja rīkotos pasākumos un pasākumu organizēšanu par cenām, kas nav lielākas par iepirkuma piedāvājumā (1.pielikums) noteiktajiem maksimālajiem ēdienu un uzkodu pozīciju izcenojumiem. Pasākumu skaitu un regularitāti nosaka pasūtītājs.
3. Ēdināšanas pakalpojumi sniedzami Pasūtītāju telpās.

**II. Vienošanās summa**

1. Vienošanās summa ir ne vairāk kā **EUR 41999,00** (četrdesmit viens tūkstotis deviņi simti deviņdesmit deviņi *euro* un 00 centi), neieskaitot PVN. **Pasūtītāji ir tiesīgi neizlietot visu summu, izmantojot Pakalpojumu tikai pēc nepieciešamības.**
2. Vienošanās 1.pielikumā norādītājos ēdienu un uzkodu pozīciju izcenojumos ir ietvertas visas izmaksas, kas saistītas ar trūkumu un nepilnību novēršanu, nodokļiem, nodevām un nepieciešamo atļauju iegūšanu no trešajām personām un citas ar Pakalpojuma izpildi saistītas izmaksas, izņemot pievienotās vērtības nodokli.
3. Norēķinu kārtība starp Pasūtītājiem un Izpildītājiem tiek noteikta ēdināšanas pakalpojuma līgumā.

**III. Vienošanās darbības laiks**

1. Vienošanās stājas spēkā brīdī, kad to parakstījuši visi Līdzēji.
2. Vienošanās darbības laiks ir **12 (divpadsmit) mēneši** no Vienošanās noslēgšanas brīža vai līdz Vienošanās 4.punktā noteiktās maksimālās summas sasniegšanai. Atsevišķo pakalpojumu līgumu izpilde var tikt pabeigta arī pēc Vienošanās darbības termiņa beigām.

**IV. Pakalpojumu līgumu slēgšanas kārtība**

1. Ēdināšanas pakalpojumu līgumi ar Izpildītājiem slēdzami tādā redakcijā, kāda noteikta Vienošanās 2.pielikumā. Pieļaujamas nebūtiskas korekcijas un atkāpes, kas neietekmē līguma būtību.
2. Lai noslēgtu konkrētu ēdināšanas pakalpojuma līgumu, Pasūtītājs rakstveidā konsultējas ar visiem Izpildītajiem un no Vienošanās 1.pielikumā noteiktajām ēdienu un uzkodu pozīcijām sastāda konkrētam pasākumam atbilstošu ēdienkarti (turpmāk – Saskaņotā ēdienkarte).
3. Pirms līguma noslēgšanas Saskaņoto ēdienkarti Pasūtītājs rakstveidā nosūta visiem Izpildītajiem un nosaka termiņu, kas ir pietiekams attiecīgā piedāvājuma iesniegšanai, ņemot vērā tādus faktorus kā līguma priekšmeta sarežģītība un nepieciešamais laiks piedāvājumu sagatavošanai. Piedāvājumu iesniegšanas termiņš ir no divām līdz piecām darba dienām.
4. Izpildītāji iesniedz piedāvājumus (aizpildītu ēdienkarti) rakstveidā slēgtā aploksnē un to saturs paliek konfidenciāls līdz iesniegšanai noteiktā termiņa beigām.
5. Izpildītāju atsevišķajā piedāvājumā norādītā ēdiena vai uzkodas pozīcijas cena nedrīkst pārsniegt Izpildītāju iepirkumā piedāvāto maksimālo pozīcijas cenu. Ja Izpildītāja iesniegtajā piedāvājumā norādītā ēdiena vai uzkodas pozīcijas cena ir lielāka par iepirkumā norādīto, pretendenta piedāvājums tiek noraidīts.
6. Pasūtītājs slēdz Ēdināšanas pakalpojuma līgumu ar to Izpildītāju, kurš piedāvājis viszemāko cenu. Ja vairāku Izpildītāju iesniegtās cenas sakrīt, izvēlas to Izpildītāju, kurš piedāvāja zemāko cenu iepirkumā.
7. Pasūtītājs paziņo pieņemto lēmumu visiem piedāvājumus iesniegušajiem Izpildītajiem 2 (divu) darba dienu laikā no lēmuma pieņemšanas dienas.
8. Informācijas apmaiņa starp Pasūtītāju un Izpildītājiem notiek rakstveidā, pa faksu vai elektroniski, izmantojot drošu elektronisko parakstu. Dokumentu, kuru paziņo pa faksu, pa pastu var nesūtīt. Piedāvājumi iesniedzami tikai rakstveidā un slēgtās aploksnēs.

**V. Līdzēju tiesības un pienākumi**

1. Izpildītajiem ir šādas tiesības un pienākumi:
   1. nodrošināt Pasūtītājam pakalpojuma sniegšanu saskaņā ar konkursam iesniegto tehnisko piedāvājumu, veicot to lietpratīgi, efektīvi, pilnā apjomā un ar pienācīgu rūpību, augstā profesionālā līmenī, ievērojot lietišķās etiķetes normas un pieņemto restorāna standartu;
   2. sniegt Pakalpojumu saskaņā ar konkrētā ēdināšanas pakalpojuma līguma nosacījumiem un savu piedāvājumu iepirkumam, līgumā norādītajā laikā un vietā;
   3. izpildīt pakalpojumu, ievērojot visus nosacījumus, kas noteikti konkrēta pakalpojuma līguma ēdienkartē.
   4. Atbildēt par pakalpojuma sniegšanas atbilstību Latvijas Republikas normatīvo aktu prasībām.
   5. Iesaistīt līguma izpildē tikai tos apakšuzņēmējus, par kuriem Izpildītāji ir snieguši informāciju piedāvājumā.
2. Pasūtītājam ir šādas tiesības un pienākumi:
   1. Nodrošināt Izpildītāju vienlīdzīgu konkurenci un godīgu attieksmi pret tiem.
   2. nodrošināt pakalpojuma līgumu piešķiršanas procedūras organizēšanu saskaņā ar Vienošanās nosacījumiem.
3. Pasūtītājs Vienošanās darbības laikā garantē pakalpojuma līgumu piešķiršanas kārtības ievērošanu.

**VI. Vienošanās noteikumu grozīšana, tās darbības izbeigšana**

1. Vienošanos var nebūtiski papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu.
2. Pasūtītājam ir tiesības izbeigt Vienošanos pirms termiņa ar atsevišķu Izpildītāju gadījumos, ja:
   1. Izpildītājs kļūst maksātnespējīgs, bankrotē, tā darbība tiek izbeigta, pārtraukta vai apturēta;
   2. Izpildītājs neizpilda kādu no ēdināšanas pakalpojumu līgumiem norādītajā termiņā vai kvalitātē;
   3. Izpildītājs neiesniedz savu piedāvājumu uz vairāk kā 2 (diviem) uzaicinājumiem.
3. Vienošanās zaudē spēku pirms termiņa, ja ir sasniegta Vienošanās 4.punktā noteiktā summa. Par minēto faktu pasūtītājs paziņo visiem Izpildītājiem.

**VII. Nepārvarama vara**

1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Vienošanās saistību izpildes.
3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Vienošanās pārtraukšanu.

**VIII. Noslēguma jautājumi**

1. Visos jautājumos, kas nav noregulēti Vienošanās, Līdzēji vadās no iepirkuma nosacījumu prasībām, Izpildītāju piedāvājumiem iepirkumam un spēkā esošajiem normatīvajiem aktiem.
2. Izpildītāju pieteikumā norādīto apakšuzņēmēju nomaiņa notiek saskaņojot ar Pasūtītāju.
3. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.
4. Vienošanās ir saistoša Līdzēju tiesību un saistību pārņēmējiem.
5. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm.
6. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
7. Izpildītāji ir atbildīgi par Pasūtītājam nodarītajiem zaudējumiem, ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
8. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši abi Līdzēji.
9. **Līdzēju pilnvarotie pārstāvji:**
   1. Pasūtītājs Daugavpils pilsētas dome par pilnvaroto pārstāvi Vienošanās darbības laikā nozīmē Vispārējās nodaļas vadītāju Ilgu Lausku, tālrunis 65404345, mob.tālrunis 29535402, fakss 654-21941, e-pasts: [ilga.lauska@daugavpils.lv](mailto:ilga.lauska@daugavpils.lv) .
   2. Pasūtītājs Daugavpils pilsētas domes Kultūras pārvalde par pilnvaroto pārstāvi Vienošanās darbības laikā nozīmē vecāko kultūras pasākumu organizatori, Ināru Barišņikovu tālrunis 65423601, mob.tālrunis 29185902, e-pasts: [inara.barisnikova@daugavpils.lv](mailto:inara.barisnikova@daugavpils.lv).
   3. Pasūtītājs Daugavpils pilsētas pašvaldības iestāde “Latviešu kultūras centrs” par pilnvaroto pārstāvi Vienošanās darbības laikā nozīmē vadītāju Regīnu Osmani, tālrunis 65422763, mob.tālrunis 29192953, fakss 65426518, e-pasts: [centrs@apollo.lv](mailto:centrs@apollo.lv).
   4. Izpildītājs SIA “MEŽVIDI” par pilnvaroto pārstāvi Vienošanās darbības laikā nozīmē valdes priekšsēdētāju Nadeždu Seļicku, tālrunis 65471235, mob.tālrunis 29469434, e-pasts: [mezvidi.tabore@inbox.lv](mailto:mezvidi.tabore@inbox.lv).
   5. Izpildītājs SIA “DAUGAVPILS BOKSERU KLUBS” par pilnvaroto pārstāvi Vienošanās darbības laikā nozīmē valdes locekli Marinu Lukjanovu, mob.tālrunis 29466203, fakss 65426622, e-pasts: [dbkv@inbox.lv](mailto:dbkv@inbox.lv).
   6. Izpildītājs SIA “Vest D” par pilnvaroto pārstāvi Vienošanās darbības laikā nozīmē tirdzniecības vadītāju Jāni Melni, mob.tālrunis 29330114, e-pasts: [komerc-kurmis@inbox.lv](mailto:komerc-kurmis@inbox.lv).
10. Līdzēju pilnvarotās personas ir atbildīgas par Vienošanās izpildes uzraudzīšanu, tai skaitā pakalpojuma līgumu piešķiršanas kārtības organizēšanu un izpildi.
11. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās brīža.
12. Vienošanās sagatavota uz 5 (piecām) lapām, 6 (sešos) eksemplāros ar vienādu juridisko spēku, no kuriem viens glabājas pie Pasūtītāja, bet pārējie attiecīgi pie katra Izpildītāja.
13. Vienošanās satur šādus pielikumus, kas ir Vienošanās neatņemamas sastāvdaļas:
    1. pretendentu tehniskie piedāvājumi uz 33 lapām;
    2. Uzņēmuma līguma projekts uz 2 lapām.

|  |  |
| --- | --- |
| **PASŪTĪTĀJI:**  **Daugavpils pilsētas dome**  Reģ.Nr.90000077325  Adrese: Krišjāņa Valdemāra iela 1,  Daugavpils, LV-5401,  Domes izpilddirektore  I.Goldberga \_\_\_\_\_\_\_\_\_\_\_\_\_\_\_\_\_\_\_\_  **Daugavpils pilsētas domes**  **Kultūras pārvalde**  Reģ.Nr.90001206849  Krišjāņa Valdemāra iela 13, Daugavpils  Vadītāja  E.Kleščinska\_\_\_\_\_\_\_\_\_\_\_\_\_\_\_\_\_\_\_\_  **Latviešu kultūras centrs**  Reģ.Nr. 90000077556  Rīgas iela 22A, Daugavpils  Vadītāja  R.Osmane \_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJI:**  **SIA „MEŽVIDI”**  Reģ.Nr. 41503006612  Mežvidi", Tabores pag., Daugavpils nov.,  Valdes locekle  N.Seļicka \_\_\_\_\_\_\_\_\_\_\_\_\_\_\_\_\_\_\_\_\_\_\_  **SIA „DAUGAVPILS BOKSERU KLUBS”**  Reģ.Nr. 41503015140  Adrese: Stacijas iela 111c, Daugavpils, LV-5401  Valdes locekle  M.Lukjanova \_\_\_\_\_\_\_\_\_\_\_\_\_\_\_\_\_\_\_\_\_\_\_  **SIA “Vest D”** Reģ.Nr. 41503051122 [Lielā iela 21-4, Kalupe, Kalupes pag., Daugavpils nov.](https://www.lursoft.lv/adrese/liela-iela-21-4-kalupe-kalupes-pagasts-daugavpils-novads-lv-5450),  Valdes locekle  S.Melne \_\_\_\_\_\_\_\_\_\_\_\_\_\_\_\_\_\_\_\_\_\_\_ |